Amerikansk liberalisme

Amerikansk liberalisme er en politisk ideologi i USA som er dannet på progressive ideal som Theodore Roosevelts nynasjonalisme, Woodrow Wilsons «Den nye friheten», Franklin D. Roosevelts New Deal, John F. Kennedys «New Frontier» og Lyndon B. Johnsons «Great Society». Amerikansk liberalisme er en form for sosialliberalisme, og har sosial rettferdighet og blandingsøkonomi som sine fremste idealer.

Blant de viktigste spørsmålene for amerikanske liberale er antirasisme, abortrettigheter, rettigheter for LHBT, allmenn offentlig utdannelse, allmenn helsetjeneste, rettigheter for fagforeninger, og miljøspørsmål.

På høyre-venstre-skalaen ligger amerikansk liberalisme i sentrum–venstre,Center-Left Liberalism. princeton.edu. Besøkt 5. november 2020. og sammenlignes med europeisk liberalisme som ligger nært opp til sosialdemokratiet.

Blant forkjempere for amerikansk liberalisme finnes John Dewey, Reinhold Niebuhr og John Maynard Keynes.

Amerikansk liberalisme assosieres som regel med Det demokratiske partiet.

 Referanser 

Kategori:Liberalisme
Kategori:Politiske bevegelser i USA